Tervetuloa mukaan ohjelmasarjaan Katselkaa Herran tekoja.
Sarja kertoo Jumalan teoista niin kuin nimi kertookin.
Jos voisimme nähdä Herran tekoja elämässämme.
Usein Jumala on monin tavoin puhunut ja ilmoittanut meille -
unienkin kautta joidenkin ihmisten tilanteista.
Herra on näyttänyt monesti meille ihmisen, joka on ollut hädässä, -
sairaana tai jotain. Olemme ottaneet yhteyttä, ja se on ollut totta.
Olemme joskus menneet sairaalaan katsomaan ihmistä, -
josta Jumala on ilmoittanut, että hän on ollut vaarallisessa tilanteessa.
On ihmeellistä ja uskoa vahvistavaa sekä meille että ystäville, -
jotka ovat ymmärtäneet, että Jumala puhui.
Jeesus rakastaa ihmistä valtavalla rakkaudella.
Kerroin iltakertomuksena pienille pojille Jeesuksen kuolemasta -
ja ylösnousemuksesta.
Oli hieno hetki, kun kerroin siitä, -
että opetuslapset saivat kohdata Jeesuksen ylösnousseena.
Muistan, kun 6-vuotias Sisu-poika nauroi niin onnellisesti -
kuin lapsi voi olla onnellinen, kun kuuli sen hetken.
Miten ihmeellinen tunnelataus siinä voi olla, -
kun ensin on menettänyt rakkaimpansa -
ja sitten saa kohdata hänet ylösnousseena Jeesuksena.
Luin sitten erään kerran Matteuksen evankeliumia Jeesuksen elämästä.
Olin lukemassa ja ihmettelin, miten ihmeelliset sanat Jeesuksella -
oli aina vastata ihmiselle ja miten ihmeellisiä sanoja hän puhui -
ja miten ihmeellisiä tekoja Hän teki. Kuinka Hän paransi sairaita, -
välitti ihmisistä täällä eläessään. Se kosketti minua syvältä.
Silloin Niina tuli luokseni tyynyliina kädessään. Hän vaihtoi niitä.
Hän kertoi äsken tavanneensa erään naisen.
Siellä soi radiossa rakkauslaulu.
Laulu oli koskettava ja Niina rupesi siinä kyynelehtimään.
Hän sanoi naiselle, että nuoruudessa, kun eli synnissä, -
ei voinut unelmoidakaan sellaisesta rakkaudesta, mitä nyt saa omistaa.
Nyt saan elää Jeesuksen rakkaudessa.
Siinä kävi niin, että tuo nainen herkistyi myös kyynelehtimään.
Tuossa tilanteessa, josta rakkauslaulu lauloi, -
sai oikean nimen; Jumalan rakkaus, Jeesus.
Se on rakkaus, joka on kaikkein koskettavinta ja ihmeellisintä.
Monet maalliset rakkauslaulut kertovat ylimaallisesta rakkaudesta.
Suuremmasta rakkaudesta kuin ihmisten välillä voi koskaan olla.
Jumalan rakkaudesta. Monet rakkauslaulut ovat voineet syntyä -
herätyksen tilassa, jossa ihminen on kokenut tai kaivannut enemmän.
Siksi ne ovat hyvin puhuttelevia.
Oli hienoa, että Niina sai antaa rakkaudelle oikean nimen.
Jumalan rakkaus Jeesuksessa.
Jatkoin Matteuksen evankeliumin lukemista eteenpäin.
Totesin vähän surullisenakin, -
etten kuitenkaan pysty täyttämään sitä lakia, josta Jeesus puhui.
Vanhurskauden lakia. En ole niin hyvä ihminen, vaikka haluaisinkin.
Olin vähän surullinen. Jatkoin lukemista.
Huomasin, mitä Jeesus sanoi opetuslapsistaan, -
että ketkä ovat minun äitini ja veljeni. Hän näytti omia opetuslapsiansa.
Tajusin, että opetuslapset olivat vajavaisia ihmisiä, -
mutta he olivat Jeesuksen opetuslapsia.
Siksi he olivat Jeesukselle rakkaimpia, läheisimpiä.
Minäkin, vaikka olen vajavainen, kun olen Jeesuksen opetuslapsi, -
kuulun niihin, joita Jeesus rakastaa tällaisena kaikkine virheineni.
Vaikken pysty koskaan täyttämään, -
eikä kukaan pysty koskaan täyttämään sitä taivaallista, -
mitä taivaassa sitten on. Täällä olemme niin vajavaisia.
Raamatussa sanotaan Matteuksen evankeliumi luku 10, jae 32:
"Sentähden, jokaisen, joka tunnustaa minut ihmisten edessä, -
minäkin tunnustan Isäni edessä, joka on taivaissa."
Tässä on se syy, miksi me olemme Hänen opetuslapsiansa.
Tunnustamme ihmisten edessä Hänet, ja Hän on tunnustava meidät.
Kerran olimme lasten kanssa leikkipaikalla.
Siellä oli kaksi pientä poikaa. Pojat leikkivät siinä keskenään.
Siellä istui nainen penkillä ja me istuimme hänen vieressään.
Juttelimme hänen kanssaan.
Hän oli murheellinen ja sanoi, että hän miehensä jätti hänet -
ja lähti toisen naisen matkaan. Se oli kauhean inhottava kuulla.
Yhteiset lapset, mutta mies lähti toisen matkaan.
Kuinka kevyesti nämä asiat usein otetaan -
ja kuinka hirveää tuskaa se tuottaa jätetylle.
Hän oli kauheassa tilanteessa toivoton.
Jeesus sanoi kerran, että tämä paha ja aviorikkoja sukupolvi.
Oli Jumalan silmissä paha asia, että niin helposti toimittiin -
säälimättömästi toista kohtaan. Emme aina tiedä elämäntilanteita, -
mutta tämä nainen oli todella rikkinäinen ja hajalla.
Kuuntelimme hänen puhettansa.
Emme paljon puhuneet vaan kuuntelimme.
Sitten näin yhtäkkiä näyn, -
että Jeesus tuli hänen luoksensa ja otti hänen käsistänsä kiinni.
Kerroin hänelle tämän näyn. Se oli murtava hetki.
Jeesus ei hylkää. Jeesuksen rakkaus on niin ihmeellistä.
Hän ei koskaan hylkää eikä jätä sitä, joka hänen luoksensa tulee.
Kerran tapahtui niin, että pieni poikamme Sisu -
käveli ulkona kanssamme. Meitä vastaan tuli nainen.
Sisu pysähtyi naisen kohdalle ja sanoi englanniksi: -
"Jeesus rakastaa sinua."
Silloin nainen purskahti itkuun ja sanoi: "Rakastaako varmasti?"
Hän sanoi: "Kaikki ovat jättäneet minut.
Mieheni on jättänyt minut, eikä minulla ole ketään ystävää."
Niina tuli siihen ja sanoi: "Varmasti rakastaa.
Jeesus rakastaa sinua ihan varmasti."
Tämän haluan sanoa sinulle katsoja, joka olet monissa elämäntilanteissa: -
Jeesus rakastaa varmasti sinua, kun sinä Jeesuksen luokse tulet.
Mikä on ihmeellisempää ja suurempaa kuin Jumalan rakkaus Jeesuksessa.
Eilen kävimme eräässä paikassa, jossa oli nuori nainen.
Hän oli farmaseutti opiskelijana yliopistossa.
Kun aloin kertomaan hänelle Jumalan luomistyöstä -
ja Jumalan ihmeellisyydestä, niin sanat eivät olleet tietopainotteisia, -
eikä järkeni olisi riittänyt selittämään kaikkea Jumalassa, -
eikä Jumalan olemusta tai Jumalan tekoja.
Tuntui, että sanat kuulostivat omissa korvissa kuin ylistykseltä.
Niitä asioita Jumalasta vain pulpahteli. Jumalan luomistyöstä, -
kuinka Hän on tehnyt kaiken. Hän on suunnitellut luonnossa kaiken.
Kuinka Hän on taidolla ihmeellisesti valmistanut ihmisen, -
puut ja eläimet, koko maailman.
Oli todella siunattua ja jotenkin ihmeellistä.
Ensinnäkin Jumala on ihmeellinen, josta kerroin.
Mutta myös kuulla itsestäni, oman suuni kautta ihmeellinen ylistyslaulu.
Ylistys Jumalan puoleen Hänen suuruudestaan.
Tälle tytölle kerroin vielä näistä ohjelmista, mitä tehdään TV7:llä -
ja kerroin, kuinka hän voi tätäkin ohjelmaa katsoa.
Hän lupasi: "Minä haluan katsoa sitä ohjelmaa."
Toivon, että te katsojat tulette siunatuiksi näistä ohjelmista.
Kuten aina sanon, katselkaa Herran tekoja.
Toivon, että saatte nähdä omassa elämässännekin, -
kuinka paljon Jumala on tehnyt. Hän on jo valmistanut niitä.
Osa on taimella, osa on vielä tulematta esiin -
ja me saamme tulevaisuudessa nähdä monia Jumalan tekoja.
Vielä on edessäkin. Kiitos Herralle.
Haluaisin vielä rukoilla tässä erityisesti näitä rukousaiheita.
Israelin puolesta ensinnäkin. Mutta olen joitain saanut tänne.
Rukoillaan yhdessä.
Herra, Jeesuksen nimessä pyydämme sinulta, -
että yhä edelleen siunaisit Israelia. Rukoilemme rauhaa Jerusalemille.
Rukoilemme, Jeesus Messias, myös Sinun rauhaa sydämien tasolle.
Uskon, että sieltä lähtee todellinen rauha.
Kiitos Jeesus, että saamme rukoilla joka ikisen Israelissa asuvan puolesta.
Herra vaikuta niin, että ei sodittaisi, -
vaan tulisi halu rakastaa.
Jeesus tiedän, että Sinä voit sen vaikuttaa.
Voit antaa armosi ja anteeksiantosi levitä niin, -
että ihminen voi vihamiehelleen antaa anteeksi, -
hän voi rakastaa vainoajaansa.
Vain Sinä voit tehdä sellaisen ihmeen. Jeesus kiitos.
Julistan myös täällä Suomessa Jeesus Sinun nimen ja veren voimaa.
Herra pyydämme, että siunaat kotimaatamme.
Siunaa Suomen kansaa.
Siunaa päättäjiä ja johdata heitä tekemään mielesi mukaisia päätöksiä.
Annamme Suomen Sinun käsiisi tässä hetkessä.
Herra siunaa ja varjele meitä. Suojele Sinä.
Laitamme Sinuun toivomme.
Haluaisimme oikeasti nähdä herätystä.
Sitä, että ihmisiä tulee uskoon ja sairaita parantuu.
Ihmisiä täyttyy Pyhällä Hengellä.
Rukoilen myös erään ystävän puolesta, joka on kertonut, -
että lapsi ei saa nukuttua. Lapsella on sairauksia.
Herra Sinä tiedät, kuinka paljon ne vaikuttavat siihen, ettei saa unta.
Jeesus pyydän, että parannat kaikki hänen sairautensa ja unettomuuden.
Jeesus kiitos, että Sinulle se on mahdollista.
Tiedän, että olet näissä asioissa minuakin auttanut.
Olen saanut nukuttua, kun olen pyytänyt sitä Sinulta.
Olet monia sairauksia parantanut.
Tiedämme, että Sinulla on lupauksia, joissa olet luvannut auttaa -
niitä, jotka Sinua avuksi huutavat.
Herra pyydämme, että tekisit tämän lapsen kohdalla ihmeitä.
Auta häntä nukkumaan ja pääsemään sairauksista.
Jeesus siunaa rukouksessa niitä uskovia, -
jotka ovat esirukoilijoita toisten puolesta.
Siunaa ja vahvista uskossa. Ystävät, katselkaa Herran tekoja.
Tekstitys: Satu Patovaara